7883b5b27cc328d1f1c57fc7b4ea1bf6
Ποιες είναι οι καλύτερες επενδύσεις για θωρακισμένες πόρτες ασφαλείας;
----------------------------------------------------------------------


douleutaras.gr
2021.10

Η επένδυση στις θωρακισμένες πόρτες ασφαλείας έχει δύο πολύ χρήσιμες λειτουργίες. Αρχικά η επένδυση  χρησιμεύει για την προφύλαξη της πόρτας ασφαλείας από τις αντίξοες καιρικές συνθήκες και τα χτυπήματα, ώστε να αυξηθεί ο χρόνος ζωής της.


Δεύτερον, με την επένδυση, η πόρτα ασφαλείας σου δεν θα θυμίζει πόρτα φυλακής, θα συνδυαστεί άψογα με το υπόλοιπο σπίτι, χαρίζοντας μια πολύ μοντέρνα πινελιά. Υπάρχουν 3 δημοφιλείς τύποι επενδύσεων, για να επιλέξεις αυτή που ταιριάζει καλύτερα στη δική σου πόρτα.


### **Θωρακισμένες πόρτες με λούστρο MDF**


Αυτή η επένδυση αποτελεί ιδανική επιλογή για θωρακισμένες πόρτες ασφαλείας εσωτερικού χώρου. Είναι πολύ οικονομική, με μεγάλη ανθεκτικότητα στα χτυπήματα και είναι ιδανική για δημιουργία εσωτερικών σχεδίων και μοτίβων. Δεν συνιστάται όμως για εξωτερικούς χώρους, λόγω μικρής αντοχής σε υγρασία.


### **Laminate θωρακισμένες πόρτες**


Με το laminate, μπορείς να ντύσεις την πόρτα σου με ξύλο, μάρμαρο, γρανίτη, εύκολα και οικονομικά. Επιπλέον, το laminate έχει μεγάλη αντοχή στα χτυπήματα και το χρόνο, δυστυχώς όμως δεν είναι ανθεκτικό σε υγρασία, άνω του ποσοστού 60%. Αν, λοιπόν, μένεις σε πόλη με αρκετή υγρασία, το laminate είναι ιδανικό μόνο για την επένδυση της εσωτερικής πόρτας ασφαλείας σου.


### **Θωρακισμένες πόρτες με αλουμίνιο**


Το αλουμίνιο είναι το κατεξοχήν ανθεκτικό υλικό, αντέχει τα χτυπήματα, τις αντίξοες καιρικές συνθήκες και είσαι σίγουρος πως δεν θα πάθει τίποτα απολύτως. Παράλληλα, μπορείς να επιλέξεις μέσα από μια τεράστια ποικιλία, το χρώμα που ταιριάζει στη πόρτα σου και να δώσεις λίγο χρώμα στο χώρο σου. Ωστόσο, κάποιοι δεν το επιλέγουν, γιατί οι θωρακισμένες πόρτες ασφαλείας έχουν πιο υψηλές τιμές, αν διαθέτουν επένδυση αλουμινίου.


